Nixon The Dial White - The Dial - Dames Horloges
Nixon The Dial White
Levertijd: Op bestelling	NEW MODEL!! NEW COLOR!!!
Nixon horloge type The Dial
Maatindicatie: 42 mm
Waterdicht tot: 50 ATM (50 m) Horlogekast: Edelstaal met hoogwaardige siliconen
Armband: Polycarbonaat met hoogwaardige siliconen en gepattenteerde sluiting Cyril Ramaphosa se kabinet-kopseer | Maroela Media
Die Zuma-nagmerrie is verby, die Ramaphosa-era het aangebreek, en nou begin die hoofbrekens vir Cyril Ramaphosa.
Hy sal nou uit die wrakstukke van die korrupte Zuma-jare ŉ kabinet moet saamstel wat wys ŉ nuwe, skoner era het aangebreek, maar hy sal moet oppas om nie die ANC in die proses te skeur deur te veel mense met magsbasisse binne die party uit die kabinet te laat nie.
Televisie-onderhoude vanoggend met inwoners van Durban en Nkandla het gewys wat mens vermoed het: Zuma-steun bly sterk buite die middelklas, op die platteland en spesifiek in KwaZulu-Natal. Daardie wete perk Ramaphosa se bewegingsvryheid erg in.
Dit is dus nie om dowe neute dat die ANC se LP’s weer byeengeroep is vir ŉ koukus vanoggend nie. As die opposisie vanmiddag ŉ kandidaat teen Cyril Ramaphosa stel vir die presidentskap – en hulle sal dom wees om dit nie te doen nie – sal dit deur geheime stemming wees dat die uitslag bepaal word, en dit sal vir Ramaphosa ŉ ramp wees om minder stemme te kry as die 249 LP’s wat die ANC het deurdat Zuma-ondersteuners byvoorbeeld nie vir hom stem nie.
Teen vanoggend was dit nog nie duidelik of die opposisie al op ŉ kandidaat ooreengekom het nie. Die verkiesing van die nuwe president vind om 14:00 plaas.
Dan moet die nuwe president ŉ nuwe kabinet saamstel. Daar is nie haas nie, en dit kan maklik ŉ week duur, maar dit moet gedoen word, en dan sit Ramaphosa met ŉ yslike tameletjie.
Talle Zuma-kabinetslede is omstrede en onbekwaam. Sommige kan binnekort in die hof moet staan en selfs in die tronk beland. Name ter sprake sluit in Bathabile Dlamini (maatskaplike ontwikkeling), Faith Muthambi (staatsdiens en administrasie), Mosebenzi Zwane (minerale hulpbronne), Nomvula Mokonyane (water en sanitasie), Malusi Gigaba (finansies), Lynne Brown (openbare ondernemings) en vele meer.
Daar is ook verskeie uiters bekwame mense wie se loopbane deur Zuma verwoes of op ŉ syspoor geplaas is, en wat nou ŉ terugkeer kan maak na kabinetstatus.
Hieronder tel die voormalige minister van finansies, Pravin Gordhan (daar is sterk sprake dat hy vir Brown kan vervang by openbare ondernemings), Mcebisi Jonas (hy sal beter by finansies vaar as die arme Gigaba, wat totaal buite sy veld is) en Derek Hanekom.
En dan het Ramaphosa vanoggend ŉ punt daarvan gemaak om op die Seepunt-promenade te gaan draf saam met Trevor Manuel, nog ŉ voormalige minister van finansies. In die hele Kaapstad kan jy nie daardie tyd van die oggend méér in die openbare oog wees as op die Seepunt-promenade nie. Ramaphosa en Manuel wou saam gesien word, en hulle is wel saam gesien. Dit was ŉ openbare sein en ŉ openbare standpunt-inname.
Ramaphosa sal ook ŉ nuwe adjunkpresident moet aanstel, en tans word drie name genoem – al drie vroue. Dit is die name van Lindiwe Sisulu (tans minister van menslike nedersettings), Naledi Pandor (tans minister van wetenskap en tegnologie) en Baleka Mbete (tans speaker van die Nasionale Vergadering).
Van die drie sal Sisulu die swakste keuse wees, want daar is vele wolke om haar kop oor die spandabelrige gebruik van vliegtuie toe sy minister van verdediging was. Pandor sal waarskynlik Ramaphosa se eerste keuse wees, maar sy is dalk ŉ bietjie te elitisties. Mbete is nie die aangenaamste of gewildste politikus nie, maar dan sal die ANC ten minste ŉ beter persoon as speaker kan aanstel (soos Thoko Didiza, byvoorbeeld) en vir ŉ slag weer ŉ behoorlik funksionerende parlement kan hê.
Of hy sal heeltemal ander mense in al hierdie poste kan aanstel. Die Grondwet sê dis ŉ volkome presidensiële prerogatief, so hy hoef niemand te raadpleeg nie. Dit is sy verantwoordelikheid, sy keuse en dus sy hoofbrekens.
Ciril kan vir Gerrie Nel aanstel. Gerrie het niks om te doen op die oomblik nie. Na vele beloftes het niks gebeur nie.
Hou tog op om so behep met Gerrie Nel te wees!!! Hy het genoeg om te doen en hy gaan binnekort baie besig wees. Hy is ‘n gewone mens en dit maak mens siek as almal so op hom hamer. Word groot asb.
MH · 9 maande gelede
Dit lyk vir my ook asof daar niks gebeur nie, maar omdat ek nie weet wat agter die skerms aangaan nie weerhou ek my van onsinnige kommentaar.
Trevour Maneul een van jou belangrikste persone asb Ramaphosa, hy weet hoe om geld te hanteer, is van jou blinkstes om van te kies.
Mooi. En oor ‘n paar jaar is hy ook weg.
Wanneer word BEE en BBBEE afgeskaf en Afrikaans weer toegelaat as ‘n onderig taal by meer as een Universiteit? O ja, en die grondhervorming foefie moet ook stop.
Alleen dan is daar tekens vir Afrikaners en ander minderhede dat daar lig is aan die einde van die tonnel.
Sterkte CR, jy moet nou hierdie land red van totale ondergang. Jammer dat jy n stukkende en bankrot land ge-erf het maar jy is heel waarskynlik al een wat dit sal kan regkry. Sterkte ook met die aanstel van jou ministers. Troos jou daaraan jy sal nie slegter kan doen as wat tans op die banke sit nie. Daar is baie bekwame en eerlike mense in die land oor, om jou by te staan
Trevor Manuel en Naledi Pandor – 2 baie goeie keuses en ek hoop hy raak van daardie Sassa vroumens ontslae en van Malusi Gigaba.
Tog asb nie Mbete nie, want dan word sy dalk die volgende President! Behoede ons!!!
En daar kry die nuwe SA sirkus n nuwe ringmeester on narre van sy keuse aantestel tot vermaak van die gehoor.
Ek dink hy gaan sy kabinet goed skommel. Trevor Manual kan regtig terugkom na Finansies, hy nog altyd die meeste geweet.
Prafin Gordan vir sars asb.
Johan H ek kanie aan n beter opsie dink nie.dit was n plesier om onder hom te werk🤗
CR – president (vir voorlopig). Naledi Pandor as sy Adjunk, met Gordhan of Manuel as Minister van Finansies met Gigaba, Battleaxe Dlamini, Lindiwe Sisulu en Lynn Brown almal onder hul alies geskop – en SA het (DALK) weer ‘n sprankie hoop wat doer êrens, éffens in die verte skyn.
As dit ewn ding is wat baie duidelikheid gee oor die week se gebeure is dit dat die NEC van die ANC die kitaar slaan so wat n adjunk betref is dit seker CR se keuse uit die kandidaatlys soos verskaf deur die NEC. Teensy Trevor se vrou bedank by ABSA kan hy ook nie finansies oorneem nie want dan skop ona af waar stortkop opgehou het maar hy is n baie goeie kandidaat om by Lynn Brown oor te neem want die krane gaan baie vinnig toegedraai moet word by SAA en Eskom aangesien daar nie geld oor is nie en hulle BTW nie kan verhoog met 10% om by die aanvraag te kom nie want binne n jaar sal daar moet n verkiesing wees so om bloed uit n klip te tap gaan ook nie werk nie
Ons moet vir die nuwe prez bid – hy het wraggies Salomo se wysheid nodig om SA uit hierdie moeras te lig.
Kom ons kyk wat CR doen. Ek glo hy sal die regte keuses maak en ontslae raak van die onbekwame ministers. Kom ons wag die skommeling af. Sal interresant wees.
voordat almal nou te veel van narre praat: Dr DF Malan het in 1948 vir Klasie Havenga as minister van finansies aangestel. dis n vakgebied waarvan Havenga niks geweet het nie. HF Verwoerd het vir PW Botha as minister van verdediging aangestel; iets waarvan PW ook niks geweet het nie. In daardie jare is ministersposte eintlik maar uitgedeel op grond van watter goeie kenner en voorstander van apartheid die kandidaat was. Broederbond lidmaatskap het natuurlik ook gehelp.
Dit is ook nou n stukkiegeskiedenis wat almal verkies om te vergeet. Goed gestel.
Dalk moet almal nou net die man kans gee om sy voete te vind in sy nuwe en belangrike pos.
Daar is baie werk en baie probleme wat met groot verantwoordelikheid uitgesorteer moet word.
Sterkte vir Ramaphosa, dit gaan nie maklik wees nie.
Carien · 9 maande gelede
Sterkte aan CR, hy het ‘n baie groot taak wat voorlê.
Ons bid dat hy die regte keuses maak.
Die genoemde onbevoegde lede se Ace is besig om te smelt.
As ek a VP kon kies: Thuli Madonsela